Document ID: /roh_data/filtered/fineweb-2-filterrobots_roh.jsonl.gz/20214

Confermas uffizialas independentas na datti però betg.
Tschients da fugitivs van a bord d'ina navetta
Entant èn tschients da fugitivs sin l’insla Kos ids a bord d'ina navetta che serva sco champ da recepziun. Uschia duain vegnir stabilisadas las cundiziuns caoticas che regian sin l'insla da vacanzas.
La nav-fera era vegnida prendida a fit da la regenza greca ed era gia arrivada il venderdi. Sin quella duain 2500 fugitivs vegnir transitoricamain sut tetg e vegnir registrads.
Il mument spetgan millis da fugitivs sin l'insla. Era la fin d'emna èn pliras bartgas da gumma cun tschients da persunas arrivadas sin l'insla, che sa chatta datiers dal cunfin tirc.
RR novitads 10:00